Ангел Попов
Безсъница

chitanka.info

След трескав сън нощта гори

със светлини искрящи,

проклинам твоите игри

и всичките ни срещи.

Потъвам в сън, едва успял

от теб да се избавя,

но твоят образ засиял

не искам да забравя.

Излизам вън. Повява студ.

Нощта над мен пулсира.

Прегръща в топъл земен скут

Вселената Всемира.

Звезди горят. Там няма нощ.

Реалност и химера.

Защо любов с такава мощ

не мога да намеря?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.